OBRAZLOŽENJE ODLUKE O PRVOJ IZMJENI I DOPUNI PRORAČUNA OPĆINE SKRAD ZA 2026. GODINU

UVOD

Proračun, odnosno izmjena i dopuna Proračuna jedinica lokalne i područne (regionalne) samouprave je akt u kojem se procjenjuju prihodi/primici i utvrđuju rashodi/izdaci za jednu godinu, a omogućuje financiranje poslova i programa koje izvršavaju upravna tijela i proračunski korisnici jedinice lokalne samouprave radi ostvarivanja javnih potreba i prava građana koje se temeljem zakonskih propisa, financiraju iz javnih prihoda.
Proračun mora biti uravnotežen - ukupni prihodi i primici pokrivaju ukupne rashode i izdatke. 
U proračunu se planiraju svi prihodi i primici, te rashodi i izdaci, koji se raspoređuju po proračunskim klasifikacijama. Proračunske klasifikacije su: po programima, ekonomskoj i funkcijskoj klasifikaciji s jasnom organizacijskom strukturom.
Prijedlog Prve izmjene i dopune proračuna Općine Skrad za 2026. godinu izrađen je na temelju Zakona o proračunu (NN 144/21) i Uputa za izradu proračuna jedinica lokalne i područne (regionalne) samouprave za razdoblje 2026. – 2028. godine, koje je sastavilo Ministarstvo financija.  
Prijedlog Izmjena i  dopuna proračuna jedinica lokalne samouprave izvršno tijelo podnosi na donošenje predstavničkom tijelu sukladno članku 45. Zakona o proračunu („Narodne novine“ broj 144/21) te se na postupak donošenja Izmjena i  dopuna proračuna na odgovarajući način primjenjuju odredbe Zakona za donošenje Proračuna. 
Prema Zakonu o proračunu, sastavni dijelovi proračuna su opći i posebni dio.
Opći dio proračuna sadrži:
1.Račun prihoda i rashoda - sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
2.Račun financiranja - iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.
Posebni dio proračuna sastoji se od plana rashoda i izdataka jedinice lokalne i područne (regionalne) samouprave i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

OBRAZLOŽENJE RAČUNA PRIHODA I RASHODA
PRIHODI
Prihodi poslovanja (6) su u odnosu na izvorni proračun planirani više za 199.114,00 eura, što ukupno iznosi 3.913.445,42,00 eura, te njih čine: prihodi od poreza, prihodi od pomoći iz inozemstva i od subjekata unutar općeg proračuna, prihodi od imovine, prihodi od upravnih i administrativnih pristojbi, pristojbi po posebnim propisima i naknada, kazne, upravne mjere i ostali prihodi. 
Najznačajnije izmjene su obrazložene u nastavku:
1. Prihodi od poreza 
Prihodi od poreza (61) izvorno su planirani u uznosu od 1.285.304,00 eura, a ovim Prvim izmjenama planirani prihodi od poreza su povećani za 93.189,00 eura (7% ), te sada iznose 1.378.493,00 eura. 
2. Pomoći iz inozemstva i od subjekata unutar općeg proračuna
U ovoj grupi prihoda – prihodi od pomoći (63) došlo je do izmjene planiranih prihoda, te su isti povećani za 102.465,00 eura, i sada iznose ukupno 2.256.343,00,00 eura. 
S tim da su se Pomoći na izvoru 56 Fondovi EU smanjile za 26.325,00 eura radi toga jer se na istom izvoru  ( 56) planiralo i 15% nacionalno financiranje, ovim izmjenama se to ispravilo i  prebacilo na izvor 50 Pomoći od države koje su se ukupno povećale za 65.100,00 eura, dok su se ostale pomoći izvor 52 povećale za 63.690,00 eura.
3. Prihodi od imovine (64) su povećani za 600,00 eura 
4. Prihodi od administrativnih pristojbi i pristojbi po posebnim propisima i naknada povećani su za 2.860,00 eura
Prihodi od prodaje nefinancijske imovine (7) su se ovim izmjenama povećali samo 300,00 eura.
RASHODI*
Rashodi poslovanja (3) su ovim izmjenama povećani za 3%, tj. 46.221,00 eura.
Smanjili su se rashodi za plaće za 19.970,00 eura jer se u 2026. godini neće zapošljavati radnici preko HZZ za javne radove, istovremeno su se povećali materijalni rashodi za 54.973,00  eura, financijski rashodi za 6.300,00 eura (kamate za odobreni okviri kredit), naknade građanima i kućanstvima (37) za 2.795,00 eura, te donacije, kazne, naknade šteta i kapitalne pomoći ( konto 38) za 2.123,00 eura.
Rashodi za nabavu neproizvedene dugotrajne imovine (4) su ovim Prvim izmjenama povećani za 153.193,00 eura, u odnosu na ukupni plan to je 6% povećanje.
* Obrazloženje promjena u rashodima obrazloženo je sukladno pojedinom planiranom projektu/aktivnosti u odjeljku „“RASHODI PREMA PROGRAMSKOJ KLASIFIKACIJI“.
OBRAZLOŽENJE RAČUNA ZADUŽIVANJA/FINANCIRANJA
Ovi Prvim izmjenama proračuna povećani su primici od zaduživanja (84) za 150.000,00 eura.
Radi se o okvirnom kreditu po poslovnom računu koji će se koristit za premošćivanje jaza nastalog zbog različite dinamike priljeva sredstava i dospijeća obveza, odnosno za održavanje tekuće likvidnosti Proračuna Općine Skrad.
Rok korištenja bilo bi 12 mjeseci sukcesivno prema potrebama. Kamatna stopa: 3,80% godišnje fiksno, jednokratna naknada: 0,20% na iznos kredita naknada za odobrena, a neiskorištena sredstva: 0,40% godišnje 
Planirani iznos izdataka (5 ) je uvećan za tih 150.000,00 eura jer se radi o okvirnom kreditu , tj.o kratkoročnom zaduživanju. 

RASHODI  I IZDACI PREMA ORGANIZACIJSKOJ KLASIFIKACIJI
Promjene se odnose na  Razdjel 001 Jedinstveni upravni odjel
Razdjel 001 planiran je u iznosu od 3.996.281,00 eura. 
Obuhvaća rashode i izdatke svrstane u jednoj glavi prema zakonskim odredbama o izgledu proračuna:
Glava 00102 Jedinstveni upravni odjel
Ukupni rashodi u ovoj glavi planirani su za 349.414,00 eura  (10%) više u odnosu na izvorni plan.

RASHODI PREMA PROGRAMSKOJ KLASIFIKACIJI
U okviru ovog odjeljka pojedinačno su obrazloženi projekti/aktivnosti koji su nadodani ili izmjenjeni ovim Prvim izmjenama, a to su: 
Program 2006 Javna uprava i administracija je ovom Izmjenom smanjen za 7% u odnosu na plan. Smanjeni su troškovi za plaće zaposlenih na javnim radovima po ugovoru sa HZZ-om, tj. svedeni su na nulu radi toga jer se ove godine takvo zapošljavanje neće provoditi (-21.820,00 eur) povećani su materijalni rashodi za 300,00 eura, te rashodi za usluge za 3.500,00 eura.
Cilj programa je omogućavanje čim boljih uvjeta za rad službenika i namještenika općine.
[bookmark: _GoBack]Pokazatelji uspješnosti programa su broj održanih sjednica, zadovoljstvo koisnika, kvaliteta proračunskog planiranja.
U Programu 2007 Upravljanje imovinom  je ovim Prvim izmjenama došlo do sljedećih promjena: povećao se iznos za nabavu računalne opreme (2.900,00 eura) i ostale opreme za 3.343,00 eura što se odnosi na božićne ukrase za rasvjetne stupove i ostalo, uvršten je novi projekt T200706 Otplata primljenih kredita i zajmova u ukupnom iznosu od 156.300,00 eura što uključuje i kamate. Radi se o okvirnom kreditu po poslovnom računu koji će se koristit za premošćivanje jaza nastalog zbog različite dinamike priljeva sredstava i dospijeća obveza, odnosno za održavanje tekuće likvidnosti Proračuna Općine Skrad. Povećani su materijalni rashodi u okviru aktivnosti Održavanje transportnih sredstava za 300,00 eura.
Program 3001 Program održavanje komunalne infrasturkture  sadrži sljedeće promjene: povećani su materijalni troškovi u aktivnosti Održavanje nerazvrstane ceste za 5.093,00 eura (izvor Opći prihodi i primici 111 te izvor Ostale pomoći), te najveći porast troškova unutar tog programa ( + 33.125,00 eura) bilježi se radi nove aktivnosti A300118 Digitalna izmjera nekretnina radi ažuriranja podataka za komunalnu naknadu.
Ciljevi programa su redovito održavanje javnih površina, nerazvrstanih cesta i objekata kako bi ostali u stanju pogodnom za sigurnu uporabu, pružanje usluga prema načelima javne službe, osiguravajući kvalitetu komunalnu uslugu svim korisnicima pod jednakim uvjetima, osiguravanje tehničke ispravnosti i prohodnosti NC (npr. zimska služba) radi veće sigurnosti prometa, održavanje čistoće javnih površina i zelenila. Provođenje digitalne izmjere nekretnina.
Pokazatelji uspješnosti programa  - povećani prihodi od komunalne naknade, dostupnost usluge ( postotak naselja ili stanovnika pokrivenih određenim standardom održavanja (npr. čišćenje snijega u planiranim rokovima), smanjenje broja prometnih nezgoda uzrokovanih lošim stanjem kolnika, zadovoljstvo stanovnika općine sa uređenim okolišem, itd.

Program 3002 Prostorno planska i projektna dokumentacija, ovim prvim izmjenama i dopunama u programu se bilježi povećanje za 3.000,00 eura na aktivnosti A300222 Izrada projektne dokumentacije – energetska učinkovitost- zgrada DV u Skradu sa planom od 15.000,00 eura.
Ciljevi programa su uređenje i namjena prostora, definiranje zona (očno određivanje gdje se može graditi (građevinsko područje), a gdje se prostor mora očuvati za poljoprivredu, šume ili rekreaciju), pravila gradnje (određivanje koliko visoka zgrada smije biti, koliki mora biti razmak od susjeda i koliki postotak čestice mora biti zelen), gospodarski razvoj i infrastruktura, zaštita okoliša i baštine, kvaliteta života građana. Glavna svrha izrade projektne dokumentacije- strategija zelene urbane obnove  je poticanje razvoja zelene infrastrukture, povećanje energetske učinkovitosti zgrada i prilagodba gradova klimatskim promjenama. 
Pokazatelji uspješnosti programa - izrađene III. Izmjene i dopune prostornog plana putem elektorničkog sustava “e planovi”,  povećanje površine zelenih prostora, izrada projektne dokumentacije - energetska učinkovitost - zgrada DV.

Program 3004 Gradnja komunalne infrastrukture  - ovim prvim izmjenama napravljene su korekcije u vidu povećanja kapitalnog projekta K300437 Izgradnja aleje na novom groblju u Skradu za 2.860,00 eura što se odnosi na troškove nadzora. Najveće povećanje se odnosi na kapitalni projekt izgradnje Vidikovca Perić i to za 140.490,00 eura tako da sada ukupni planirani trošak izvođenja radova iznosi 290.490,00 eura.
Ciljevi programa su povećanje sigurnosti mještana i imovine, sigurnost djece (izgradnja igrališta na Velikom Selcu osigurava zaštićen prostor za igru, odmaknut od prometnice), poboljšanje prometne dostupnosti i prohodnosti tijekom cijele godine (rekonstrukcija cesta Gornja Dobra – Brezje – Pečišće- (IV.faza), kvalitetan asfalt i odvodnja ključni su za zimsku službu, jer omogućuju lakše čišćenje snijega i sprečavaju propadanje prometnice pod utjecajem mraza i oborina. Izgradnjom vidikovca potiče se turistički i gospodarski razvoj, i cilj je zadržati turiste duže na području općine. 
Pokazatelji uspješnosti - povećanje broja posjetitelja, broj djece iz naselja i posjetitelja koji redovito koriste dječje igralište, broj metara novog asfaltnog sloja postavljenog  na lokaciji Gornja Dobra - Brezje - Pečišće i Veliko Selce - Skradska Draga, smanjenje troškova održavanja cesta, povećani udio naseljenih dijelova Općine Skrad pokrivenih javnom rasvjetom.


Program 3005 Zaštita okoliša i energetska učinkovitost 
Ovim Izmjenama i dopunama napravljena je sljedeća izmjena: planirana je nova aktivnost A300504, te su troškovi programa 3005 uvećani za 5.500,00 eura, odnosi se na redovito godišnje ispitivanje zdravstvene ispravnosti vode iz javnih slavina koje je općina dužna provoditi.
Cilj programa je očuvanje okoliša i ekologija, održavanje kvalitete zdravstvene ispravnosti vode, zaštita životinja. 
Pokazatelji uspješnosti -  smanjenje broja divljih deponija, izdvajanje sredstava za programe zaštite divljači i zaštitu životinj, pitka voda.                     

Program 4001 Program športa, kulture i vjerske djelatnosti 
Ovim izmjenama i dopunama program je smanjen za 1.200,00 eura.
Izmjene se odnose na smanjenje troškova unutar aktivnosti A400110 Mjesna knjižnica koji se odnose na troškove voditelja knjižnice s obzirom da je potrebno postupati po nalogu revizije koja je dala mišljenje da na taj način knjižnica ne smije djelovati.
Cilj programa je uključivanje što većeg broja djece i mladih u sportske aktivnosti, organizacija sportskih natjecanja i turnira koji potiču tjelesnu aktivnost, te raznih manifestacija koje uključuju sve dobne skupine. 
Pokazatelji uspješnosti su broj aktivnih članova u udrugama, broj održanih sportskih manifestacija, broj stanovniha svih dobnih skupina koji će koristiti usluge bibliobusa.


Program 4002 Program socijalne zaštite, predškolskog odgoja i školstva 
Ovim  izmjenama se program povećao za 4% ukupnog plana, koji sada iznosi 177.998,00 eura.
Povećani su troškovi u okviru aktivnosti Dječji vrtić za 800,00 eura radi nabave službene i radne odjeće za novu kuharicu, te radi nabavke novog uređaja za kuhinju. Povećani su troškovi za sufinanciranje boravka djece u jaslicama izvan područja Općine Skrad (za 2.495,00 eura) s obzirom na mogućnost da će radi korištenja godišnjih odmora teta u vrtiću, tu opciju koristiti više djece kroz 8. Mjesec Povećana je aktivnost pomoć starijim i nemoćnim osobama za 300,00 eura s obzirom da su planirana sredstva premala te ostvarenje premašuje planirane troškove.
Cilj programa je osigurati visoku razinu socijalne sigurnosti i poticajno okruženje za odgoj i obrazovanje djece, tj. kvalitetan predškolski i školski odgoj.
Pokazatelji uspješnosti - maksimalan broj stipendista, povećani broj novorođene djece, smanjenje rizika od siromaštva


Program 5001 Program razvoja turističke djelatnosti - ovim Izmjenama i dopunama ovaj se program povećava za 8.230,00 eura radi povećanja materijalnih rashoda u aktivnosti Turistička promidžba i događaji, radi povećanja troškova za Festival malina, te radi povećanja troškova za 400,00 eura u okviru projekta Kulturno zabavni program uz sportsku priredbu wrc za 440,00 eura, te su napravljene korekcije izvora financiranja.
Cilj programa je razvoj turističke djelatnosti, te stvaranje slike Skrada kao superiornu turističku i sportsku destinaciju milijunima gledatelja.
Pokazatelji uspješnosti - povećan broj posjetitelja
Program 5003 Program razvoja poduzetništva - prvim izmjenama i dopunama proračuna povećao se trošak prema Lokalnoj razvojnoj agenciji PINS d.o.o. za 2.123,00 eura.
Cilj programa je razvoj i poticanje povoljnijeg poduzetničkog okruženja u Općini Skrad.

Program 4008 Zaželi – prevencija institucionalizacije – ovim izmjenama korigirani su izvori financiranja s obzirom da postoje nove klasifikacije izvora financiranja, te se povećao ukupni trošak provođena programa za 1.575,00 eura
Cilj programa je povećanje socijalne uključenosti i prevencija institucionalizacije ranjivih skupina osiguravanjem dugotrajne skrbi, pružanje usluge potpore i podrške u svakodnevnom životu starijim osobama i osobama s invaliditetom. Ciljne skupine: osobe starije od 65 godina (65 i više godina) i odrasle osobe s invaliditetom (18 i više godina). 
Pokazatelji uspješnosti programa su – povećan broj zadovoljnih korisnika, smanjenje broja korisnika koji trebaju institucionalnu skrb, povećanje neovisnosti i kvalitete života korisnika (starijih i osoba s invaliditetom), broj zaposlenih žena (pružateljica skrbi) te njihov doprinos lokalnoj zajednici, i socijalna integracija korisnika

